Ecclesia Evangelica Germaniae
Ecclesia Evangelica Germaniae (Theodisce Evangelische Kirche in Deutschland, acronymo EKD) est foederatio 20 ecclesiarum sui iuris, vel lutheranarum vel reformatarum vel unitarum, condita anno 1946. Communia sociis Ecclesiae Evangelicae Germaniae sunt Symbolum Apostolorum ac Symbolum Nicaenum Constantinopolitanum, et omnes e reformatione ortae sunt, sed aliter multas traditiones theologicas accipit. Quamquam etiam motus conservativi in illa ecclesia exstant, plerumque liberalis est. Ita creationismum reicit et ordinationem mulierum accipit; 14 inter 20 ecclesias socias nuptias hominum eiusdem sexus celebrant.